《送林观察备兵金衢》
明代·徐熥

使节翩翩浙水过，东山那许久蹉跎。一门剑履闽中少，百将櫜鞬越绝多。

露布星驰官负弩，霜台月满士横戈。九重正尔资筹算，无暇寻仙访烂柯。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。